# Augusta del Regne Unit (duquessa de Brunsvic-Wolfenbüttel)

### De Viquipèdia

La princesa reial Augusta del Regne Unit, duquessa de Brunsvic-Wolfenbüttel.

Augusta del Regne Unit, duquessa de Brunsvic-Wolfenbüttel (Londres 1737 - 1813). Princesa de la Gran Bretanya amb el tractament d'altesa reial que es maridà en el si d'una de les moltes cases principesques de l'Alemanya del segle XVIII.

Nascuda a Londres el dia 31 de juliol de l'any 1737 essent filla del príncep Frederic del Regne Unit i de la duquessa Augusta de Saxònia-Gotha. Augusta era néta per via paterna del rei Jordi II del Regne Unit i de la marcgravina Carolina de Brandenburg-Ansbach i per via materna del duc Frederic II de Saxònia-Gotha i de la princesa Magdalena d'Anhalt-Zerbst.

El dia 16 de gener de l'any 1764 contragué matrimoni al Palau de Saint James de Londres amb el duc Carles II de Brunsvic-Wolfenbüttel fill del duc Carles I de Brunsvic-Wolfenbüttel. La parella tingué els següents fills:

- SA la princesa Augusta de Brunsvic-Lüneburg, nascuda el 1764 a Brunsvic i morta el 1788 a Stuttgart. Es casà amb el rei Carles I de Württemberg.

- SA el príncep Carles Jordi de Brunsvic-Lüneburg, nat a Londres el 1766 i mort el 1806 a Antoinettenruh. Es casà amb la princesa Frederica dels Països Baixos.

- SA la princesa Carolina de Brunsvic-Lüneburg, nada a Brunsvic el 1768 i morta a Londres el 1821. Es casà amb el rei Jordi IV del Regne Unit.

- SA el príncep Jordi Guillem de Brunsvic-Lüneburg, nat el 1769 a Brunsvic i mort el 1811.

- SA el príncep August de Brunsvic-Lüneburg, nat a Brunsvic el 1770 i mort el 1822.

- SA el duc Frederic Guillem I de Brunsvic-Lüneburg, nat el 1771 a Brunsvic i mort el 1815 a la Batalla de Quatre Bras. Es casà amb la princesa Maria de Baden.

- SA la princesa Amàlia de Brunsvic-Lüneburg, nada el 1772 a Brunsvic i morta el 1773.

L'any 1806 quan Prússia declarà la guerra a França, el duc de Brunsvic fou nomenat comandant en cap de l'exèrcit prussià. El dia 14 d'octubre del mateix anys, a la batalla de Jena, l'exèrcit francès derrotà a l'exèrcit prussià, el mateix dia, a la batalla d'Auerstadt, el duc de Brunsvic fou seriosament ferit morint pocs dies després.

La duquessa de Brunsvic, amb dos dels seus fills i la seva nora viuda, es traslladà del ruinós palau ducal a Altona i posteriorment a Augustenborg, una petita ciutat oriental de la província de Jutlàndia. La duquessa de Brunsvic residí a Augustenborg fins que l'any 1807 el rei Jordi III del Regne Unit li permeté traslladar-se a Anglaterra. La duquessa s'instal·là a Montagu House al barri londinenc de Greenwich a on morí l'any 1813 a l'edat de 75 anys.

Obtingut de "http://ca.wikipedia.org../../../a/u/g/Augusta_del_Regne_Unit_%28duquessa_de_Brunsvic-Wolfenb%C3%BCttel%29_3860.html"

Categories: Prínceps del Regne Unit | Ducs de Brunsvic-Lüneburg

##### Views

- Article
- Discussió
- Revisió actual

##### Cerca